Kommissionens beslutning

af 19. december 2003

om tilladelse til, at der for handelen med læggekartofler på visse medlemsstaters samlede område eller dele deraf gennemføres strengere foranstaltninger mod bestemte sygdomme end fastsat i bilag I og II til Rådets direktiv 2002/56/EF

(meddelt under nummer K(2003) 4833)

(EØS-relevant tekst)

(2004/3/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 2002/56/EF af 13. juni 2002 om handel med læggekartofler(1), senest ændret ved direktiv 2003/61/EF(2), ærlig artikel 17, stk. 2,

under henvisning til anmodning fra Tyskland, Irland, Portugal, Finland, og Det Forenede Kongerige, og

ud fra følgende betragtninger:

(1) Kommissionens beslutning 93/231/EØF af 30. marts 1993 om tilladelse til, at der for handelen med læggekartofler på visse medlemsstaters samlede område eller dele deraf gennemføres strengere foranstaltninger mod bestemte sygdomme end fastsat i bilag I og II til Rådets direktiv 66/403/EØF(3) er blevet ændret væsentligt(4). Beslutningen bør af klarheds- og rationaliseringshensyn kodificeres.

(2) I direktiv 2002/56/EF er der fastsat tolerancer for visse skadegørere.

(3) Ifølge nævnte direktiv kan medlemsstaterne stadig fastsætte strengere betingelser for deres egen produktion af læggekartofler.

(4) Irland ønsker for hele sit område, Tyskland, Finland og Det Forenede Kongerige for visse dele af deres område og Portugal for områder på Azorerne over 300 m højde, at benytte sig af bestemmelserne i nævnte direktiv mod skadegørere, der forekommer særligt skadelige for kartoffelafgrøderne i de pågældende egne.

(5) Kommissionen har ved direktiv 93/17/EØF(5) fastsat fællesskabsklasser for basislæggekartofler og de betingelser og betegnelser, der skal gælde for disse klasser. Læggekartofler, der tilhører disse klasser, bør betragtes som egnet til handel i medlemsstaterne, som får tilladelse hertil i henhold til artikel 17, stk. 2, i direktiv 2002/56/EF.

(6) Af en sammenligning mellem de betingelser, der er indført i Irland for hele dets område og i Tyskland, Finland og Det Forenede Kongerige for visse dele af deres område og Portugal for områder på Azorerne over 300 m højde for deres egen produktion af læggekartofler, og fællesskabsklasserne af basislæggekartofler fremgår det, at

- "EF-klasse 1" opfylder strengere betingelser

- "EF-klasse 2" svarer til den del af deres egen produktion, der er bestemt til læggekartofler, og

- "EF-klasse 3" svarer til den del af deres egen produktion, der er bestemt til kartoffelproduktion.

(7) Det bør derfor tillades Irland for hele dets område og Tyskland, Finland og Det Forenede Kongerige for visse dele af deres område og Portugal for områder på Azorerne over 300 m højde at begrænse handelen med læggekartofler til de fællesskabsklasser af læggekartofler, der er indført ved direktiv 93/17/EØF.

(8) Denne tilladelse er i overensstemmelse med medlemsstaternes forpligtelser i henhold til de fælles regler for plantesundhed, der er fastsat ved Rådets direktiv 2000/29/EF af 8. maj 2000 om foranstaltninger mod indslæbning i Fællesskabet af skadegørere på planter eller planteprodukter og mod deres spredning inden for Fællesskabet(6), senest ændret ved Kommissionens direktiv 2003/47/EF(7).

(9) De i denne beslutning fastsatte foranstaltninger er i overensstemmelse med udtalelse fra Den Stående Komité for Frø og Plantemateriale henhørende under Landbrug, Havebrug og Skovbrug -

VEDTAGET FØLGENDE BESLUTNING:

Artikel 1

Medlemsstaterne i bilag I, kolonne 1, bemyndiges til i de områder, der er anført ud for deres navne i bilagets kolonne 2, at begrænse handelen med læggekartofler til basislæggekartofler i følgende fællesskabsklasser, som er fastsat ved direktiv 93/17/EØF:

a) for produktionen af læggekartofler: "EF-klasse 1" eller "EF-klasse 2"

b) for kartoffelproduktionen: "EF-klasse 1", "EF-klasse 2" eller "EF-klasse 3".

Artikel 2

De pågældende medlemsstater indfører en fast ordning for regelmæssig undersøgelse af, om betingelserne for bemyndigelsen overholdes, og udarbejder indberetninger. Kommissionen fører kontrol med ordningen.

Artikel 3

Bemyndigelsen efter artikel 1 tilbagetrækkes, så snart det konstateres, at betingelserne for bemyndigelsen ikke længere er opfyldt.

Artikel 4

Beslutning 93/231/EØF ophæves.

Henvisninger til den ophævede beslutning gælder som henvisninger til nærværende beslutning og læses efter sammenligningstabellen i bilag III.

Artikel 5

Denne beslutning er rettet til medlemsstaterne.

Udfærdiget i Bruxelles, den 19. december 2003.

På Kommissionens vegne

Romano Prodi

Formand

(1) EFT L 193 af 20.7.2002, s. 60.

(2) EUT L 165 af 3.7.2003, s. 23.

(3) EFT L 106 af 30.4.1993, s. 11.

(4) Jf. bilag II.

(5) EFT L 106 af 30.4.1993, s. 7.

(6) EFT L 169 af 10.7.2000, s. 1.

(7) EUT L 138 af 5.6.2003, s. 47.

BILAG I

>TABELPOSITION>

BILAG II

Ophævet beslutning med ændringer

>TABELPOSITION>

BILAG III

Sammenligningstabel

>TABELPOSITION>